xml version="1.0" encoding="UTF-8"?


Úradný vestník C 374A/5. n


| | | |
| --- | --- | --- |
| | | ISSN 1977-1037 |
| Úradný vestník Európskej únie | | C 374A |
| European flag | | |
| Slovenské vydanie | Informácie a oznámenia | Ročník 63 5. novembra 2020 |

---

| | | |
| --- | --- | --- |
| Obsah | | Strana |
| | V   Oznamy | |
| | ADMINISTRATÍVNE POSTUPY | |
| | Európsky úrad pre výber pracovníkov (EPSO) | |
| 2020/C 374 A/01 | [Dodatok k oznámeniu o verejnom výberovom konaní – EPSO/AD/372/19 – Administrátori v oblasti auditu (AD 5/AD 7) ( Ú. v. EÚ C 156 A, 7.5.2019 )](http://publications.europa.eu/resource/uriserv/OJ.CA.2020.374.01.0001.01.SLK.xhtml) | [1](#CA2020374SK.01000101.doc) |
| 2020/C 374 A/02 | [Dodatok k oznámeniu o verejnom výberovom konaní – EPSO/AD/374/19 – Administrátori (AD 7) v týchto odboroch: 1. právo hospodárskej súťaže; 2. finančné právo; 3. právo hospodárskej a menovej únie; 4. rozpočtové pravidlá, ktoré sa vzťahujú na rozpočet EÚ; 5. ochrana euromincí proti falšovaniu ( Ú. v. EÚ C 191 A, 6.6.2019 )](http://publications.europa.eu/resource/uriserv/OJ.CA.2020.374.01.0003.01.SLK.xhtml) | [3](#CA2020374SK.01000301.doc) |

---

| | |
| --- | --- |
| SK | |

---

V Oznamy

ADMINISTRATÍVNE POSTUPY

Európsky úrad pre výber pracovníkov (EPSO)

| | | | |
| --- | --- | --- | --- |
| 5.11.2020 | SK | Úradný vestník Európskej únie | CA 374/1 |

---

Dodatok k oznámeniu o verejnom výberovom konaní – EPSO/AD/372/19 – Administrátori v oblasti auditu (AD 5/AD 7)

([Úradný vestník Európskej únie, C 156 A zo 7. mája 2019](http://publications.europa.eu/resource/oj/JOC_2019_156_A_TOC))

(2020/C 374 A/01)

1.

V dôsledku vypuknutia ochorenia COVID-19 musel úrad EPSO od 6. marca 2020 prerušiť a pozastaviť všetky svoje činnosti v hodnotiacom centre vo svojich priestoroch v Bruseli a Luxemburgu, aby zabezpečil všetky vhodné preventívne opatrenia v súlade s pokynmi a usmerneniami inštitúcií EÚ a vnútroštátnych orgánov. To malo vplyv aj na organizovanie počítačových testov, ktoré sa mali uskutočniť počas dňa v hodnotiacom centre. Úrad EPSO pôvodne plánoval znovu otvoriť hodnotiace centrá pre viaceré výberové konania od polovice septembra 2020. Vzhľadom na súčasnú situáciu s ochorením COVID-19, v ktorej vnútroštátne orgány zaviedli opatrenia zakazujúce veľké zhromaždenia ľudí a obmedzujúce cestovanie z dôvodov verejného zdravia, však v blízkej budúcnosti nebude možné organizovať testy s fyzickou prítomnosťou v priestoroch úradu EPSO. Keďže testy pozostávajúce z otázok s voliteľnými odpoveďami sa mali konať v hodnotiacom centre, úrad EPSO musel nájsť alternatívne spôsoby testovania. Tieto testy sa preto teraz uskutočnia v jednom z akreditovaných testovacích centier úradu EPSO.

2.

Na dokončenie verejných výberových konaní v primeranej lehote bude úrad EPSO organizovať testy v hodnotiacom centre online (na diaľku). Online testovanie na diaľku umožní uchádzačom absolvovať testy doma, v kancelárii atď. bez toho, aby museli cestovať do testovacieho centra EPSO. Takéto testovanie sa bude odteraz uskutočňovať prostredníctvom online videokonferencií. Všetky technické podrobnosti sa poskytnú včas vrátane pokynov o tom, ako testovať pripojenie pred samotným dňom testovania. Pozvánky na testy sa uverejnia na používateľskom konte uchádzača. Uchádzači si musia aspoň dvakrát za týždeň overiť svoje používateľské konto EPSO.

3.

Niektorí uchádzači absolvovali testy v hodnotiacom centre osobne pred 6. marcom 2020.

Výsledky týchto testov zostanú v platnosti s výnimkou skupinovej úlohy, ktorá sa nahradí iným testom: pohovor s dôrazom na schopnosti riešiť rôzne situácie.

Uchádzači, ktorí pred 6. marcom 2020 neabsolvovali testy v hodnotiacom centre osobne a u ktorých už osobné testovanie nie je možné, absolvujú všetky tieto testy na diaľku počas jedného alebo viacerých dní.

4.

Na zabezpečenie rovnakého zaobchádzania musia všetci uchádzači absolvovať rovnaké testy. Skupinovú úlohu nemožno uspokojivo uskutočniť na diaľku. Ak by sa objavili technické problémy, mohla by sa narušiť dynamika skupiny, čo by mohlo negatívne ovplyvniť zúčastnených uchádzačov. Všetci uchádzači (vrátane tých, ktorí už absolvovali skupinovú úlohu), budú namiesto toho musieť absolvovať pohovor s dôrazom na schopnosti riešiť rôzne situácie, ktorý sa bude organizovať na diaľku cez online videokonferenciu a bude trvať 30 až 40 minút.

Počas pohovoru sa budú testovať viaceré všeobecné schopnosti (analýza a riešenie problémov, vzdelávanie a rozvoj, stanovovanie priorít a organizácia práce, odolnosť voči záťaži, tímová práca a vedenie ľudí) na základe odpovedí uchádzača na otázku, ako by reagoval v konkrétnej situácii. Pohovor pozostáva z jedného online stretnutia s odborníkom na osobné pracovné pohovory, ktorý počas pohovoru poskytne doplňujúce informácie podľa pološtruktúrovaného scenára.

Približne dva až tri týždne pred obdobím konania tohto testu dostanú uchádzači písomné zadanie a podkladové informácie, aby sa mohli pripraviť. V zadaní budú uchádzači vyzvaní, aby zastúpili kolegu alebo kolegyňu a prevzali zodpovednosť za rôzne úlohy a situácie, ktoré sa na pohovore budú rozoberať. Môžu sa naskytnúť aj ďalšie situácie, ktoré v zadaní nie sú uvedené. Uchádzači budú môcť počas pohovoru nazerať do písomného zadania a podkladových informácií.

S uchádzačom bude viesť pohovor zamestnanec EÚ. Dvaja členovia výberovej komisie budú sledovať a hodnotiť výkon každého uchádzača a prideľovať body za schopnosti, na ktoré sa test vzťahuje. Osoba vedúca pohovor nebude zapojená do hodnotenia uchádzača.

---

| | | | |
| --- | --- | --- | --- |
| 5.11.2020 | SK | Úradný vestník Európskej únie | CA 374/3 |

---

Dodatok k oznámeniu o verejnom výberovom konaní – EPSO/AD/374/19 – Administrátori (AD 7) v týchto odboroch: 1. právo hospodárskej súťaže; 2. finančné právo; 3. právo hospodárskej a menovej únie; 4. rozpočtové pravidlá, ktoré sa vzťahujú na rozpočet EÚ; 5. ochrana euromincí proti falšovaniu

([Úradný vestník Európskej únie, C 191 A zo 6. júna 2019](http://publications.europa.eu/resource/oj/JOC_2019_191_A_TOC))

(2020/C 374 A/02)

1.

V dôsledku vypuknutia ochorenia COVID-19 musel úrad EPSO od 6. marca 2020 prerušiť a pozastaviť všetky svoje činnosti v hodnotiacom centre vo svojich priestoroch v Bruseli a Luxemburgu, aby zabezpečil všetky vhodné preventívne opatrenia v súlade s pokynmi a usmerneniami inštitúcií EÚ a vnútroštátnych orgánov. To malo vplyv aj na organizovanie počítačových testov, ktoré sa mali uskutočniť počas dňa v hodnotiacom centre. Úrad EPSO pôvodne plánoval znovu otvoriť hodnotiace centrá pre viaceré výberové konania od polovice septembra 2020. Vzhľadom na súčasnú situáciu s ochorením COVID-19, v ktorej vnútroštátne orgány zaviedli opatrenia zakazujúce veľké zhromaždenia ľudí a obmedzujúce cestovanie z dôvodov verejného zdravia, však v blízkej budúcnosti nebude možné organizovať testy s fyzickou prítomnosťou v priestoroch úradu EPSO. Keďže testy pozostávajúce z otázok s voliteľnými odpoveďami sa mali konať v hodnotiacom centre, úrad EPSO musel nájsť alternatívne spôsoby testovania. Tieto testy sa preto teraz uskutočnia v jednom z akreditovaných testovacích centier úradu EPSO.

2.

Na dokončenie verejných výberových konaní v primeranej lehote bude úrad EPSO organizovať testy v hodnotiacom centre online (na diaľku). Online testovanie na diaľku umožní uchádzačom absolvovať testy doma, v kancelárii atď. bez toho, aby museli cestovať do testovacieho centra EPSO. Takéto testovanie sa bude odteraz uskutočňovať prostredníctvom online videokonferencií. Všetky technické podrobnosti sa poskytnú včas vrátane pokynov o tom, ako testovať pripojenie pred samotným dňom testovania. Pozvánky na testy sa uverejnia na používateľskom konte uchádzača. Uchádzači si musia aspoň dvakrát za týždeň overiť svoje používateľské konto EPSO.

3.

Niektorí uchádzači absolvovali testy v hodnotiacom centre osobne pred 6. marcom 2020.

Výsledky týchto testov zostanú v platnosti s výnimkou skupinovej úlohy, ktorá sa nahradí iným testom: pohovor s dôrazom na schopnosti riešiť rôzne situácie.

Uchádzači, ktorí pred 6. marcom 2020 neabsolvovali testy v hodnotiacom centre osobne a u ktorých už osobné testovanie nie je možné, absolvujú všetky tieto testy na diaľku počas jedného alebo viacerých dní.

4.

Na zabezpečenie rovnakého zaobchádzania musia všetci uchádzači absolvovať rovnaké testy. Skupinovú úlohu nemožno uspokojivo uskutočniť na diaľku. Ak by sa objavili technické problémy, mohla by sa narušiť dynamika skupiny, čo by mohlo negatívne ovplyvniť zúčastnených uchádzačov. Všetci uchádzači (vrátane tých, ktorí už absolvovali skupinovú úlohu), budú namiesto toho musieť absolvovať pohovor s dôrazom na schopnosti riešiť rôzne situácie, ktorý sa bude organizovať na diaľku cez online videokonferenciu a bude trvať 30 až 40 minút.

Počas pohovoru sa budú testovať viaceré všeobecné schopnosti (analýza a riešenie problémov, vzdelávanie a rozvoj, stanovovanie priorít a organizácia práce, odolnosť voči záťaži, tímová práca a vedenie ľudí) na základe odpovedí uchádzača na otázku, ako by reagoval v konkrétnej situácii. Pohovor pozostáva z jedného online stretnutia s odborníkom na osobné pracovné pohovory, ktorý počas pohovoru poskytne doplňujúce informácie podľa pološtruktúrovaného scenára.

Približne dva až tri týždne pred obdobím konania tohto testu dostanú uchádzači písomné zadanie a podkladové informácie, aby sa mohli pripraviť. V zadaní budú uchádzači vyzvaní, aby zastúpili kolegu alebo kolegyňu a prevzali zodpovednosť za rôzne úlohy a situácie, ktoré sa na pohovore budú rozoberať. Môžu sa naskytnúť aj ďalšie situácie, ktoré v zadaní nie sú uvedené. Uchádzači budú môcť počas pohovoru nazerať do písomného zadania a podkladových informácií.

S uchádzačom bude viesť pohovor zamestnanec EÚ. Dvaja členovia výberovej komisie budú sledovať a hodnotiť výkon každého uchádzača a prideľovať body za schopnosti, na ktoré sa test vzťahuje. Osoba vedúca pohovor nebude zapojená do hodnotenia uchádzača.

5.

Uchádzači, ktorí ešte neabsolvovali počítačové testy pozostávajúce z otázok s voliteľnými odpoveďami, ich absolvujú v akreditovaných testovacích centrách úradu EPSO. Uchádzači si budú môcť vybrať spomedzi veľkého počtu akreditovaných testovacích centier v Európe aj na celom svete. Na účely uskutočnenia testov v uvedených testovacích centrách sa prijmú všetky potrebné sanitárne opatrenia. Uchádzači budú pozvaní na tieto testy osobitne prostredníctvom ich používateľského konta EPSO.

---